Henare PeeniHon PEENI HENARE (Minister for the Community and Voluntary Sector): E Te Māngai o Te Whare ka noho tonu ahau ki roto i Te Reo Māori mō te roanga ake o taku kōrero i te rā nei. Ka tīmata ake me pēnei ki roto i a au ko te kōrero e kī pēnei ana ehara taku hoa a kāinga roa he purupuru he taka ka pātau ko ahau ko te tītī ko te aporei ko te tama i āta purupuru mārire ko te angaanga tītī i hoe te rangi ko Ngāti Rangi e tū nei. Nā ka waihona atu taua kōrero i konā ki te tāhūhū o tō tātou Whare. He aha te take o taua kōrero? Nā nā tōku tupuna a Tara i noho ki runga i te wā kāinga i whakakāingahia ai e te tupuna o Ngāti Tūwharetoa arā o iwi kau ki roto i a au o Te Tai Tokerau o Te Pēwhairangi. Nō reira hei tūhono i te whakapapa o tēnei e tū nei ki a Ngāti Tūwharetoa e iriiri mai nei ki runga i ngā pātū o tō tātou Whare. Huri tua atu ki a koe e te tupuna hei taku ariki e Tumu. Tuatahi ka mihi atu ahau ki a koe mō ngā mahi nunui i oti i a koe ki te hāpai i ngā kaupapa kei te wā kāinga o Te Pēwhairangi. Mō te hia tau ka noho mai koe ki runga i te poari whakahaere o te whenua ki Waitangi. Te wāhi i hainatia ai e ōku mātua e ōku tūpuna i Te Tiriti o Waitangi. Tēnei ka mihi tēnei ka tangi. Ka tangi nā runga i te mōhio ka whakangaro atu rā koe i tō tāua kāinga o Te Pēwhairangi. Heoi nā heoi nā anō kua tukuna atu e au ki a koe mā runga i te rangimārie me ngā mihi maioha o te hau kāinga ki a koe kei taku ariki tēnā koe. Kāti ki a koutou katoa e ngā matatini o Ngāti Tūwharetoa he kitenga kanohi he hokinga mahara. Ko ngā whakaaro nui ki ngā aituā maha o te wā ki roto i ngā tau ki roto i ngā marama ki roto i ngā wiki kua pahure ake nei. Rātou kua whetūrangitia nā rātou i hāpai tēnei kaupapa kua wahaina mai e ētahi o ngā kaikōrero o te tari i te rā nei i te hītori e pā ana ngā tūkinotanga o Te Tiriti o Waitangi ki a koutou o Ngāti Tūwharetoa. Heoi anō ka mihi atu ahau ki a rātou ka tangi atu ahau ki a rātou. Haere mai haere whakahokia mai ngā rārangi kōrero ki a koutou e ōku rangatira. Āe ka tautoko atu ahau i ngā mihi o te Minita a te Hon Andrew Little ki roto i te hoe o te komiti o Te Whare i tīnihia wētahi o ngā tūāhuatanga ki roto i te pire hei whakatikatika i ētahi tūāhuatanga kei roto i te pire kia whai motuhake ai koutou o Ngāti Tūwharetoa ki roto i te pānuitanga tuatoru. Heoi anō ko aua whakatikatika he mea pai he mea hei tautoko i te nuinga otirā e Te Whare i te rā nei.E tautoko ana ahau i wāna mihi ki te Minita tawhito a te Hon Christopher Finlayson ā me tōku tuakana a Rino Tirikatene nā ko ia te heamana o te Rōpū Whiriwhiri i ngā Take Māori. Anā ko te tangata i mua i a ia ko Nuk Korako. Ka mihi atu ahau ki ngā āpiha ki ngā tāngata katoa kua hāpai nei tēnei kaupapa. E ōku rangatira kua kite atu koutou kua tata pau te wā ki a au. I mea mai te mema a Nuk Korako Ko te mutunga tēnei." Ko tāku e kī atu ahau ki a koutou e kāhore ko te tīmatanga kē. Kua tae ki te wā kua whakapāha mai te Kāwanatanga ki a koutou nā kua whakaritea mai ki roto i te pire i tētahi rahi pūtea i te whakahokinga atu i ngā wāhi o tō koutou wā kāinga ki a koutou ka tautoko mārika. Heoi anō ko te mea nui kei roto i ō koutou ringaringa te āpōpōtanga mō Ngāti Tūwharetoa. Horekau he take tua atu i tēnā. I kite atu ahau i ngā tamariki mokopuna e omaoma haere nei e tangi haere nei ki roto i tō tātou Whare. Ko te manako ko ngā mahi ka tutukihia i a tātou i te rā nei ana anā te oranga mō ngā uri whakatupu ā taihoa ake nei. Kāti e ōku rangatira e tika ana ngā kōrero mā te Atua koutou e manaaki e tiaki i roto i tō koutou hokinga atu ki te wā kāinga tēnā koutou tēnā koutou e Te Māngai o Te Whare ka tautoko ahau i te pire.[To the Deputy Speaker I will remain in the Māori language for the duration of my speech today. I shall begin this way: amongst my own there is a saying which goes like this my friend is not long home is of no account and merely serves as caulking and oft will fall off. If however we contemplate the zenith the principal chief the diligent preserving son the head adorned with the plume from the heavens it is Ngāti Rangi who stands before me.So I will leave that saying here with the ridgepole of our House. What is the point of that saying? Well my ancestor Tara was living in the homeland which was made our home by the ancestor of Ngāti Tūwharetoa that is of a single tribe amongst my people of Northland of Te Pēwhairangi. Consequently in order to connect the genealogies of this person standing here to Ngāti Tūwharetoa and to preserve it on the walls of our house. Turning to you the ancestor my paramount chief Tumu. Firstly I acknowledge you for the vast work you have carried out to support matters in the homeland of Te Pēwhairangi. For any number of years you have sat on the management board of the land at Waitangi. The place where my elders my ancestors signed the Treaty of Waitangi. I both acknowledge and mourn. I mourn in the knowledge that you will disappear from our shared home of Te Pēwhairangi. And so and so it is from me to you in peace and with affectionate thanks from the home people to you my paramount chief greetings. Well then to all of you the many faces of Ngāti Tūwharetoa seeing a face brings back memories. With great consideration for the many deceased of the time from throughout the years and throughout the months and throughout the weeks which have passed. Those who have gone to become stars they who shouldered this matter they have been brought in by many of the speakers of this office today around the history pertaining to the violations of the Treaty of Waitangi to you of Ngāti Tūwharetoa. And so I acknowledge them I mourn for them. Go go I return the focus of my speech to you my chiefs. Yes I support the greetings of the Minister the Hon Andrew Little in his rowing of the committee of the House which changed some aspects of the bill to correct some aspects within the bill so that you of Ngāti Tūwharetoa would be distinct within the third reading. And so those corrections are a good thing supported by the most that is by the House on this day. I support his acknowledgments to the old Minister the Hon Christopher Finlayson and my elder brother Rino Tirikatene and he is the chair of the Māori Affairs Committee. There he is the person in front of him Nuk Korako. I acknowledge the officials and all the people who have supported this matter. My chiefs you can see that my time is nearly over. The member Nuk Korako said to me "This is the end." What I say to you is no to the contrary this is the beginning. We have come to the time that the Government has apologised to you and it has been arranged within the bill that a large sum of money the return of places from your homeland to you. I unequivocally support that. And so the main thing is the tomorrow for Ngāti Tūwharetoa is in your hands. Nothing matters beyond that. I saw the children the grandchildren running around here calling out in our House. The hope is that the deeds achieved by us today there is the well-being for the descendants being nurtured for tomorrow. And so my chiefs the saying is apt. May God care for you and protect you on your journey homewards. Greetings to you; greetings to you Madam Deputy Speaker I support this bill.]"